**Program anual de finanțare nerambursabilă al activităților de protecția mediului, din bugetul Municipiului Odorheiu Secuiesc pe anul 2025**

**Obiectivul principal**

Cunoaşterea şi înţelegerea unor componente şi procese ale mediului înconjurător; dezvoltarea capacităţii de a conştientiza rolul mediului înconjurător în viaţa omului, precum şi rolul omului în mediul înconjurător; formarea ideilor ştiinţifice şi a capacităţii de comunicare, ca rezultat al investigării şi exploatării mediului înconjurător; cunoaşterea şi aplicarea normelor de comportare specifice asigurării echilibrului mediului înconjurător şi adoptarea unei atitudini de responsabilitate faţă de acesta.

**Definiții**

În înțelesul prezentului anexă, termenii și expresiile de mai jos au următoarea semnificație:

a) **dezvoltare durabilă** - este acea dezvoltare care vine în întâmpinarea necesităţilor prezentului, fără a compromite capacitatea generaţiilor viitoare de a-şi satisface necesităţile lor. Aceasta înseamnă că generaţia actuală trebuie să consume atât cât să nu afecteze drepturile generaţiilor viitoare. Acest lucru nu înseamnă o limitare a dezvoltării societăţii în ansamblu ci o diminuare al industriei, o diminuare al exploatării resurselor neregenerabile, dar si a celor regenerabile, o mai mare protejare a naturii, încât generaţiile viitoare sa beneficieze de aceleaşi drepturi ca şi noi;

b) **mediul înconjurător** - reprezintă totalitatea elementelor naturale şi antropice, evenimentelor si energiilor care se găsesc intr-o permanentă acţiune şi care determină menţinerea echilibrului ecologic al planetei. Elementele antropice se datorează acţiunii omului cu efecte asupra reliefului, vegetaţiei;

c) **protecţia mediului** - reprezintă totalitatea acţiunilor întreprinse de om pentru păstrarea echilibrului ecologic local şi global, pentru menţinerea şi ameliorarea calităţii factorilor naturali, dezvoltarea valorilor materiale şi spirituale în scopul asigurării condiţiilor de viaţă şi de muncă;

**Activităţi eligibile pentru finanţare**

Acţiunile trebuie să se deruleze în perioada mai - noiembrie 2025, dar nu mai devreme de data semnării Contractelor de Finanţare.

**Participanții/beneficiarii activității** sunt persoane preponderent cu domiciliul in Municipiul Odorheiu Secuiesc. Activitatea desfășurată în cadrul proiectului trebuie coordonată şi supravegheată de personal specializat din domeniile de intervenție. Se va acorda prioritate iniţiativelor care vizează copiii din medii vulnerabile.

**Beneficiarii finanțării:** persoane juridice fără scop patrimonial – asociaţii ori fundaţii constituite conform legii – sau culte religioase recunoscute conform legii și a căror activitate principală este organizarea acțivităților pentru categorii de protecția mediului.

**Domeniile de intervenţie prioritare, activităţile ţi indicatori** pentru acest program sunt următoarele :

| **Nr.** | **Domeniile de intervenţie** | **Activități** | **Indicatori** | | **U.M.** | |
| --- | --- | --- | --- | --- | --- | --- |
| 1. | Atingerea țintelor privind reciclarea, devierea de la depozitare și creșterea calității serviciului de salubrizare | * Acțiuni de conștientizare a importanței utilizării sistemului de colectare selectivă a deșeurilor, prin organizarea de campanii și concursuri, acțiuni de informare cu scopul scăderii gradului de contaminare a deșeurilor pentru a putea fi reciclate; * Acțiuni de igienizare în cadrul campaniei ”curățenia de toamnă”; * Acțiuni de promovare reciclare sticlă, ulei uzat, deșeu biodegradabil etc. | * Nr. participanți; * Cantități de deșeuri colectate selectiv; * Cantități de deșeuri încredințate pentru reciclare; * Tipuri de materiale publicitare. | | * Nr. persoane participante; * Cantități (kg, nr. saci, pubele) deșeuri colectate; * Nr. distribuiri; * Nr. vizualizări media electronică. | |
| 2. | Protecția cursurilor de apă | * Acțiuni de igienizare a malurilor râului Târnava sau a altor cursuri de apă din municipiul Odorheiu Secuiesc şi din zonele limitrofe ale oraşului; | * Acțiuni organizate; * Participanți/acțiune; * Saci de deșeuri colectați și transportați la depozit; * Lungime/suprafață igienizată | | * Nr. acțiuni; * Nr. persoane; * Nr. saci; * Nr. m.l.; * Nr. m.p. | |
| 3. | Promovarea și conservarea biodiversității | * Inventarierea florei și faunei specifice din municipiul Odorheiu-Secuiesc; * Activități de promovare și îngrijire a observatoarelor de păsări amplasate în Parcul municipal, în special în perioada de toamnă-iarnă, când păsările au nevoie de hrană; * Actiuni de promovare a biodiversitatii locale | * Specii protejate; * Zone protejate; * Adăposturi construite și amplasate. * Participanți/acțiune | | * Nr. ex. specii; * Supraf. cu regim special de protecție; - nr. adăposturi. * Nr. persoane; | |
| 4. | Promovarea protecției mediului și a activităților voluntare | * Activităţi integrate din cadrul calendarului ecologic; * Activități de înfrumusețare și întreținere a spațiilor publice: \* plantare arbori, arbuști și amenajare terenuri degradate în municipiul Odorheiu Secuiesc; \* întreținere și amenajare a zonelor verzi din incinta unităților de învățământ;   \* întreținere și amenajare a zonelor verzi din cartierele rezidențiale; \* amenajarea multifuncțională a zonelor recreative nemodernizate din cartierele rezidențiale; \* salubrizarea zonelor de agrement, recreere și a locurilor de joacă; \* protejarea arborilor seculari;  \* ateliere de reciclare;  \* organizare concursuri pentru identificarea celor mai frumoase/ originale amenajări peisagistice aferente locuințelor colective și individuale  - Acţiuni de promovare a protecţiei mediului | * Participanți/acțiune; * Arbori/arbuști/plante inventariați/ inventariate; * Suprafața de spații verzi nou creată/reabilitată; * Saci de deșeuri colectați și transportați la depozit; * Nr. propuneri/foto locații pt. concursuri | | * Nr. acțiuni organizate (minim 3); * Nr. persoane; * Nr. arbori; * Nr. arbuști; * Nr. plante; * Nr. saci; * mp * Nr. înscrieri în concurs: minim 2 locații/secțiune concurs: cea mai frumoasă grădină aferentă casei de locuit; cea mai frumoasă grădină aferentă blocurilor de locuințe; cel mai frumos balcon. | |
| 5. | Promovarea transportului și a mobilității durabile | - Acțiuni integrate dedicate ”Zilei Naționale a Bicicletei” 3 iunie/”Săptămânii europene a mobilității” din septembrie 2025/”Zilei internaționale fără autoturism”-22 septembrie, cu participare largă a cetățenilor de toate vârstele  Activități eligibile:  ▪ promovarea mersului pe jos, pe bicicletă, cu mijloacele de transport în comun, a mijloacelor de transport eco, a biocombustibililor, a educației rutiere, acordarea primului ajutor, ateliere reparații bicicletă, tabere, etc.;   * încurajarea elevilor, părinţilor şi cadrelor didactice să adopte metode durabile de deplasare către şcoală, cum sunt mersul pe jos, cu bicicleta sau cu mijloacele de transport în comun * organizare de tabere/cursuri/traininguri privind mersul pe bicicletă şi educaţia rutieră | * Participanți/acțiune; * Nr. acţiune | | * Nr. acțiuni organizate ; * Nr. participanți; | |
| 6. | Promovarea măsurilor de eficiență energetică și a surselor de energie regenerabilă | * Activități de marcare a ”Săptămânii europene a energiei durabile” adaptate motto-ului pentru anul 2025, publicat pe site-ul <https://eusew.eu/>; * Acțiuni de promovare a utilizării/producerii de energie din surse regenerabile; * Promovarea și implementarea de măsuri de eficiență energetică; | * Participanți/acțiune; * Tipuri de materiale publicitare; * Concursuri organizate;   - Acțiuni/mesaje tematice promovate în mass-media locală. | | * Nr. acțiuni organizate; * Nr. persoane; * Nr. gospodării; * Nr. articole apărute în media locală; | |
| 7. | Educaţia copiilor în ceea ce priveşte protecţia mediului | * Orice activitate relevantă domeniului | * Public țintă – categorii și număr de persoane; * Categorii de activități; * Instrumente de informare folosite; * Persoane. | * Nr. acțiuni organizate ; * Nr. participanți; | |